०७० असोज १८ गते बारा क्षेत्र नम्बर– ४ (पुरानो संरचनाअनुसार) का लागि नेकपा एमालेका उम्मेदवार महमुद आलमको हत्या भयो। दोस्रो संविधानसभा निर्वाचनमा प्रत्यक्ष उम्मेदवारी दिएको २४ घन्टा नपुग्दै बाराको परवानीपुरस्थित चवासती खाद्य उद्योग अगाडि आलमको टाउकोमा गोली प्रहार भयो। गम्भीर अवस्थामा काठमाडौंमा उपचारकै क्रममा उनको मृत्यु भयो। आलमको हत्यामा एमालेकै नेता रामचन्द्र प्यासी मुख्य योजनाकार ठहरिए। प्यासी अहिले नख्खु कारागारमा सजाय काटिरहेका छन्।
